Diari Oficial de la Generalitat Valenciana


Sumari del DOGV 1790, del 26-05-1992 (1992/824907)

ORDRE de 27 d'abril de 1992, de la Conselleria de Cultura, Educació i Ciència, per la qual convoca un concurs públic per a la concessió d'ajudes als ajuntaments que mantenen gabinets psicopedagògics escolars, municipals o mancomunats, autoritzats.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/27/(1)/dof/vci/html**

### Dades del document

Número de DOGV
:   1790

Data del DOGV
:   26-05-1992

Secció del DOGV
:   DISPOSICIONS GENERALS

Número del document
:   1992/824907


Data del document
:   27-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 27 d'abril de 1992, del Conseller de Cultura, Educació i Ciència, per la qual convoca un concurs públic per a la concessió d'ajudes als ajuntaments que mantenen gabinets psicopedagògics escolars municipals o mancomunats, autoritzats.  
Els gabinets psicopedagògics autoritzats finançats pels ajuntaments són un element afavoridor de la millora qualitativa del sistema educatiu i complementen l'actuació sectorial dels serveis psicopedagògics escolars que depenen de la Conselleria de Cultura, Educació i Ciència, en les funciones de valoració d'alumnes amb necessitats educatives especials, adaptacions curriculars per a aquests i activitats d'orientació educativa i familiar.  
Atés que seria convenient mantenir el nivell de prestació de serveis, cal concedir ajudes institucionals que permeten col·laborar en el manteniment d'aquests serveis als ajuntaments i a les mancomunitats que disposen de gabinets psicopedagògics escolars que hagen estat autoritzats.  
Per això,  
ORDENE:  
Primer  
1. Convocar un concurs públic per a la concessió d'ajudes als ajuntaments que mantenen gabinets psicopedagògics escolars municipals o mancomunats que intervinguen en l'escola pública.  
2. Aprovar les bases per què es regirà aquesta convocatòria, i que s'inclouen com a annex I en aquesta ordre.  
Segon  
Les ajudes a què fa referència l'apartat anterior contribuiran al finançament parcial de les despeses derivades del funcionament dels gabinets psicopedagògics escolars municipals.  
Tercer  
L'import global màxim destinant a aquestes ajudes serà de 240.482.770 pessetes, finançats a càrrec de la línia de subvenció 412/000/92.  
DISPOSICIONS FINALS  
Primera  
Delegue en la Directora General d'Ordenació i Innovació Educativa la facultat de concedir aquestes ajudes i l'autoritze perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor el mateix dia que es publicarà en el Diari Oficial de la Generalitat Valenciana.  
València, 27 d'abril de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases de la convocatòria  
Primera. Concepte d'ajuda i requisits  
1. S'ofereixen ajudes als ajuntaments que mantenen gabinets psicopedagògics municipals, destinades al finançament parcial de les despeses derivades del seu funcionament.  
2. Aquests gabinets hauran d'estar autoritzats o en tràmit d'autorització d'acord amb l'Ordre d?1 de març de 1990 (DOGV de 30.04.90), i es comprometran a complir el pla d'activitats dels serveis psicopedagògics escolars que estableix la Conselleria d e Cultura, Educació i Ciència.  
3. Hauran d'haver iniciat l'activitat el gener de 1992 o en anys anteriors.  
Segona. Sol·licitants  
Podran sol·licitar aquestes ajudes les entitats locals que gestionen o financen gabinets psicopedagògics escolars municipals a l?àmbit de la Comunitat Valenciana.  
Tercera. Formalització  
Les sol·licituds de les ajudes previstes en aquesta ordre es formalitzaran en dos exemplars, i seran adreçades a la direcció dels serveis territorials de Cultura i Educació.  
La presentació es farà personalment als serveis territorials de Cultura i Educació; als centres d'Informació, Iniciatives i Reclamacions de la Generalitat Valenciana, o mitjançant qualsevol de les formes que estableix l'article 66 de la Llei de Procediment Administratiu, en el termini de 30 dies a partir de la publicació d'aquesta convocatòria en el Diari Oficial de la Generalitat Valenciana.  
Quarta. Documentació  
Caldrà presentar la documentació. següent:  
1. Una instància segons el model que facilitaran els serveis territorials de Cultura i Educació, subscrita pel president de la corporació local.  
2. Document en què conste el compromís de la corporació de coordinar la seua activitat amb la Direcció General d'Ordenació i Innovació Educativa en la planificació general que aquesta elabore, i de sotmetre's al control públic mitjançant la presentació del pla de treball, el seguiment tècnic i la justificació econòmica de l'ajuda que es concedesca.  
També, el compromís que el gabinet municipal participarà en les reunions de coordinació que tot seguit s'indiquen: SPE de sector, Inspecció Educativa i Direcció General d'Ordenació i Innovació Educativa.  
3. El certificat acreditatiu en què conste que en els pressuposts de la corporació hi ha una quantitat consignada per al gabinet psicopedagògic escolar municipal per al qual se sol·licita la subvenció, amb la indicació de la quantitat, la partida i el concepte en què consta, i del compromís de no minvar ni anul·lar aquesta consignació.  
4. La relació de la plantilla del personal del gabinet, segons l'imprès que es facilitarà.  
5. El pla econòmic en què conste:  
a) El pressupost desglossat de les despeses de salari i de seguretat social.  
b) El pressupost de les despeses generals.  
c) Les ajudes rebudes en l?exercici anterior, quantitat i procedència.  
6. Fotocòpia compulsada del contracte laboral o de serveis actualitzat.  
7. Sols en el cas d'estar autoritzats amb posterioritat a l'1 de gener de 1992 hauran de presentar fotocòpia de la resolució d'autorització a què fa referència l?Ordre d?1 de març de 1990 (DOGV de 30 d'abril de 1990).  
Cinquena. Resolució dels expedients  
1. Presentades les sol·licituds en doble exemplar, i després que en faça l?informe la Inspecció Educativa, els serveis territorials de Cultura i Educació les trametran en el termini de 30 dies a la Direcció General d'Ordenació i Innovació Educativa, amb la proposta de concessió o denegació.  
Aquesta proposta serà realitzada per una comissió formada en cada servei territorial per:  
a) El director del servei territorial o persona en qui delegue, que actuarà com a president.  
b) El cap de la unitat d'inspecció corresponent.  
c) Un funcionari del servei territorial que designarà el director territorial i que actuarà com a secretari.  
2. Instruït l?expedient, la Direcció General d'Ordenació i Innovació Educativa el resoldrà per delegació del Conseller tenint en compte els criteris següents:  
a) Compliment del pla d'activitats dels serveis psicopedagògics escolars. El no compliment d'aquest pla serà causa suficient per a la denegació de l'ajuda.  
b) Despeses de funcionament:  
La subvenció, la determinaran, a més de les disponibilitats pressupostàries:  
- El nombre d'hores efectives de dedicació del gabinet a l?escola pública.  
- El tipus de relació contractual (annex II.1).  
- El nombre d'habitants del municipi (annex II.1).  
La conjugació d'aquests factors donarà el mòdul municipal, la unitat de subvenció municipal, i la subvenció municipal, segons s'expressa en l'annex II.2.  
3. Per resolució, la direcció general determinarà la quantitat de les ajudes. En el supòsit de denegació, la resolució haurà d'especificar les raons que la motiven i indicarà a l?interessat els recursos legals que pot interposar i els terminis que s'hi estableixen.  
Sisena. Justificació de les subvencions  
Per a rebre la subvenció el beneficiari:  
a) Haurà de justificar-la clavant la Direcció General d'Ordenació i Innovació Educativa, en el termini de 30 dies després de la publicació de la resolució definitiva, mitjançant la presentació de les còpies compulsades dels manaments de pagament, per una quantitat igual o superior a l'ajuda concedida.  
b) S'haurà de sotmetre a les actuacions de control financer que corresponguen a la Intervenció General, en relació amb les ajudes concedides.  
e) Haurà de comunicar a la Conselleria de Cultura, Educació i Ciència l?obtenció de subvencions o ajudes per a la mateixa finalitat, procedent de qualsevol administració o ens públics.  
Setena  
L'incompliment de qualsevol de les condicions establertes en la concessió de la subvenció podrà ser causa de revocació d'aquesta, en la forma prevista en la Llei d'Hisenda Pública de la Generalitat Valenciana.  
Vuitena  
El pagament de les ajudes serà realitzat una vegada justificada la subvenció en la forma establerta en la base sisena.  
Tota alteració de les condicions tingudes en compte per a la concessió de la subvenció, i en tot cas, l'obtenció concurrent d'ajudes atorgades per altres administracions o ens públics o privats, podrà donar lloc a la modificació de la resolució de la concessió.  
L'import de les ajudes concedides en cap cas podrà ser de tal quantia que, aïlladament o en concurrència amb altres ajudes supere el cost de l'activitat que ha de desenvolupar el beneficiari.  
ANNEX II  
Coeficients de ponderació i determinació dels mòduls de subvenció  
1. Coeficients de ponderació  
D'acord amb el tipus de relació contractual que es manté amb els membres del gabinet i el nombre d'habitants del municipi, s'aplicaran els següents coeficients de ponderació al nombre d'hores de dedicació a l?escola pública:  
CP 1 Tipus de relació contractual Coeficient  
   
 - Funcionari o laboral indefinit 2  
 - Laboral temporal 1,5  
 - Prestació de serveis 1  
CP 2 Nombre d?habitantes del municipi Coeficient  
   
 - Menys de 2.000 habitants 4  
 - De 2.001 a 5.000 habitants 3,5  
 - De 5.001 a 10.000 habitants 2,75  
 - De 10.001 a 20.000 habitants 2  
 - De 20.001 a 50.000 habitants 1,50  
 - De 50.001 a 100.000 habitants 1,25  
 - De mes de 100.000 habitants 1  
2. Determinació de mòduls  
2.1. Mòdul municipal (MM)  
El mòdul municipal és el resultat d'aplicar el nombre total d'hores de dedicació del gabinet (NH) a l?escola pública, multiplicat pels coeficients de ponderació referits al tipus de relació contractual (CPI) i pel nombre d'habitants del municipi (CP2).  
MM = NH x CP1 x CP2  
2.2. Unitat de subvenció (US)  
Es la quantitat resultant de dividir el crèdit disponible entre el sumatori de mòduls municipals.  
US = crèdit / MM   
2.3. Subvenció municipal (SM)  
Els ajuntaments rebran en pessetes la quantitat resultant de multiplicar la unitat de subvenció pel mòdul municipal.  
M = MM x US


Còpia Permalink ELI